"Moporesitente Ramaphosa, Mologamaano a ponelopele George Friedman, mekgatlho ya sepolotiki, dirutegi le baagi ba ne ba tsenetse samiti eno, e e tlhotlhileng pusano magareng ga ditokololo tsotlhe, go tlhaloganyana le go tsaya dikgato tsa maanotiro a a tla baayang Aforika Borwa mo maemong a a tla e dirang gore e nne lefelo le le botlhokwa thata mo lefatsheng.2 Kabinete e amogetse gape le maano a a logilweng ke ba Google a go epela megala e e tla garang kwa tlase ga lewatle go tswa kwa nageng ya Portugal go tla mo nageng ya Aforika Borwa e e tla kgontshang gore neteweke e dire botoka thata go feta maemo a e leng mo go ona jaanong ka makgetlo a le 20, go netefatsa gore ditirelo tsa inthanete di direla ka bonako."